**SULINIUMMIK NALILERSUINEQ**

PISORTANI ATAATSIMOORUSSAMIK SULINIUMMUT PERIUSEQ

**IMARISAI**

[**SULINIUMMIK NALILERSUINEQ** 3](#_Toc12980833)

[Suliniummik nalilersuineq 3](#_Toc12980834)

[Suliniummut piffissaliunneqartumik nalilersuineq 3](#_Toc12980835)

[Aaqqissuussamik nalilersuineq soqutigisaqaqatigiinnillu akuutitsineq 4](#_Toc12980836)

# **SULINIUMMIK NALILERSUINEQ**

Allaaserisami matumani suliniutip nalilersorneqarnera uppernarsarneqarpoq.

Suliniummi anguniakkat malinnaaviginiarlugit aamma naammassineqarsimanersut nalilersorniarlugit suliniut naliliiffigineqassaaq. Tamatuma saniatigut suliniummit misilittakkat iluaqutigalugit nutaanik suliniuteqalernissamut tunngavissatut atorlugit nalilersuisoqarsinnaavoq. Taamaattumik ilikkagassatut immikkoortut pingaarnerit uppernarsarneqarnissaat pingaaruteqarpoq. Imaassinnaasoq pisiortorfittut suleqatigeqqusaasup suleqatigisimanera pitsaasuusimasoq imaluunniit pitsaavallaarsimanngitsoq, immaqa nalorninartut angisuut peerneqarsimapput assigisaaluunniit.

Suliniummik nalilersuineq  
Naatsorsuutigisat malillugit suliniut ingerlanneqarpa?

*Suliniummi siunertaasut pissarsiallu qanoq piviusunngortinneqarsimanersut immikkoortumi matumani allaaserineqassapput. Matumani suliniummut tunngavissaq aallaavigilluarsinnaavat inaakkamullu sanillersuullugu taamaalillutit anguniagaq anguneqarsimanersoq nalilerlugu. Suliniummi anguniakkat anguneqarsimanngippata maani tunngavilersussavatit. Anguniakkap angunissaanut suut amigaateqarnermut peqqutaasimanersut takuniarlugit skabelonit kiisalu nalunaarusiat killiffii aallaavigisinnaavatit.*

*Eqqaamassallugu pingaaruteqartoq tassaavoq pissarsiassat ilaat suliniutip inaareernerani aatsaat pisinnaammata taamaattumillu immaqa suli nalilersuisoqarsinnaanngikkallarluni.*

(*Ugguuna allassaatit*)

# Suliniummut piffissaliunneqartumik nalilersuineq

Piffissaliunneqartoq malinneqarpa, imaluunniit kinguaattoortoqarpa?

*Piffissaliunneqartoq malinneqarsimanngippat, matumuuna tunngavilersussavat.*

(*Ugguuna allassaatit*)

# Aaqqissuussamik nalilersuineq soqutigisaqaqatigiinnillu akuutitsineq

Tabelimi ataaniittumi suliniummi soqutigisaqaqatigiit assigiinngitsut nalilersorneqassapput.

| Suleqatigiit/atuuffik | Oqaaseqaatit |
| --- | --- |
| **Aqutsisooqatigiit** | *[Suliniutip pingaarnertut aqutsisooqatigiit aqutsinerat eqqarsaatigalugu misilittakkat suuppat, aamma suliniutit nutaat eqqarsaatigalugit suut ilikkarneqarpat? Assersuutigalugu makku eqqarsaatigalugit:*  *Aqutsisooqatigiit suliniummi piffissani eqqortuni pisarialimmik aalajangiisinnaanermut periarfissaqarnerat/piginnaasaqarnerat.*  *Assersuutigalugu killiffissiorluni nalunaarusiani saqqummiunneqarsimasunut ajornartorsiutinut aaqqiissutissarsiueqataaneq.*  *Soqutigisaqaqatigiit attuumassuteqartut peqatigalugit attaveqaqatigiinnermik isumaginninneq]* |
| **Aqutsisooqatigiinni siulittaasoq** | *[Taamatut atuuffeqarneq siunissami qanoq pitsaanerusumik atorneqarsinnaava?*  *Atuuffiup pitsaasumik atornissaanut siunissami pissutsinik ukkatarinerusariaqakkanik peqarpa?*  *Suliap ingerlanneqarnera tamaat aqutsisooqatigiinni siulittaasup suliniutip ingerlanera naammagisimaarpaa?*  *Nikingassuteqarsimappat aqutsisooqatigiinni siulittaasup tamakku ilisimaarivai aamma allanngortariaqarnerit paasilluarpai?]* |
| **Pisiortorfiuneq** | *[Pisiortorfiunerup sulisussat naleqquttut sillimatissimavai?*  *Suliniummut aqutsisumik sunniuteqarluartumik suleqatigiinneq pisiortorfiunermit iliuuseqarfigineqarpa?]* |
| **Suliniummut aqutsisoq** | *[Suliniummut aqutsisumut najoqqutassat siunissami pitsanngorsarneqarsinnaappat?*  *Suliniummut aqutsisup misilittagaanut piginnaasaanullu allaanerusunik piumasaqaateqartoqassava – assersuutigalugu suliniutit ajornakusuussusii, nalorninartoqarneri soqutigisaqaqatigiivilu eqqarsaatigalugit?]* |
| **Suleqatigiissitaq** | *[Sulisussat pisariaqartinneqartut (amerlassutsimikkut, piginnaasatigut atuuffitsigullu naammattut) suleqatigiissitami pigineqarpat?*  *Akisussaaffinnik agguataarineq naammaginarlunilu ersarippa?*  *Tunngavissat eqqortut (piffissaq, inissaq kaammattuinerlu) suliap naammassinissaanut pitsaasut pigineqarpat?]* |
| **Soqutigisaqaqatigiit** | *[Soqutigisaqaqatigiit pitsaasumik naammattumik akuutinneqarpat?*  *Suliniutip naammassiniarnerani soqutigisaqaqatigiit tungaannit annertuumik akerliusoqarpa, taamaappat naammaginartumik pakkersimaarneqarpa?*  *Soqutigisaqaqatigiit eqqarsaatigalugit pitsaasumik pilersaaruteqarpa, aamma malinneqarpa?]* |